The Sand Pebbles (cinta)

:*Iste articlo ye sobre una cinta estausunidense de cine de drama belico de l'anyo 1966; ta atros usos, se veiga *'The Sand Pebbles***.

***The Sand Pebbles*** (títol orichinal en [[Idioma anglés|anglés]], en [[Idioma aragonés|aragonés]] ***Ruellos d'arena***, estrenada en [[Aragón]] con o títol en [[Idioma castellano|castellano]] de ***El Yang-Tsé en llamas***, en aragonés ***O Yangtze en flamas**'') ye una [[cinta]] de [[cine estausunidense]] de [[cine de drama]] [[Cine belico|belico]] estrenada l'anyo [[1966]], dirichida por [[Robert Wise]] seguntes un [[guión adaptau]] por [[Robert Anderson]] (basau en ''[[The Sand Pebbles (novela)|The Sand Pebbles]]'', una [[novela]] que heba publicau [[Richard McKenna]] en l'anyo [[1962]]), con una [[banda sonora orichinal]] de [[Jerry Goldsmith]], una [[dirección de fotografía]] de [[Joseph MacDonald]], una [[producción cinematografica]] de [[Robert Wise]] ta las [[Productora cinematografica|productoras]] ''[[Argyle Enterprises]]'' y ''[[Solar Productions]]'' y que conta con un [[elenco]] formau por [[Steve McQueen]], [[Richard Attenborough]], [[Richard Crenna]], [[Candice Bergen]], [[Marayat Andriane]], [[Mako]], [[Larry Gates]], [[Charles Robinson]], [[Simon Oakland]], [[Ford Rainey]], [[Joe Turkel]], [[Gavin MacLeod]], [[Joseph di Reda]], [[Richard Loo]], [[Barney Phillips]], [[Gus Trikonis]], [[Shepherd Sanders]], [[James Jeter]], [[Tom Middleton]], [[Paul Chinpae]], [[Tommy Lee]], [[Beulah Quo]] y [[James Hong]], entre d'atros [[actor]]s.

''Jake Holman'' ye un maquinista d'a ''[[United States Navy]]'' a qui en [[1926]] han destinau a lo [[canyonero]] ''USS Saint Paul'', que fa parte d'a [[patrulla d'o Yangtze]]. Cuan troba que los treballos d'o barco qui en realidat los fan son treballadors [[chineses]] subcontractaus por os marineros y se niega a fer igual que éls, a tripulación d'o barco li fa mala cara, pero él se fa amigo de  ''Frenchy'', un experimentau marinero. ''Holman'' detecta una avería en as maquinas pero lo capitán d'o barco li diz que no la reparará. Bien luego muere por culpa de l'avería lo chinés que ye a lo cudiau d'as maquinas y lo chefe de toz os chineses en culpa a ''Holman''. Cuan o capitán l'obliga a buscar a un chinés ta substituyir a lo falleixiu, ''Holman'' decide esleyir a ''Po-Han'', que li parixe bien afable. Cuan os marineros baixan a tierra, visitan un [[bordel]] a on troban a ''Maily'', una choven chinesa que encara ye virchen y que i ye ta pagar una deuda de 200 [[Dólar estausunidense|dólars]] y por qui ''Frenchy'' s'intresa. ''Stawski'', un marinero enemigo de ''Holman'' decide fer-li la vida imposible a lo suyo protechiu ''Po-Han'' y l'obliga a [[Boxeyo|boxiar]]: si gana ''Stawski'' conseguirá los diners ta mercar a ''Mayli'' y si gana ''Po-Han'' conservará lo suyo treballo, pero encara que iste zaguero casi consigue sorpresivament a victoria, lo combate no remata en esclatar una alerta. Alavez esclata la [[Guerra Civil China]], pero lo barco recibe la orden de estar neutral en a guerra y només fer que salvar a ciudadans estausunidenses que se troban en l'alto d'o [[río Yangtze]] y en una misión troban a ''Shirley Eckert'', una choven aduyant d'o misionero ''Jameson''. Cuan son torturando a ''Po-Han'' dica la muerte, ''Holman'' opta por desobedeixer a lo suyo capitán y lo mata d'un disparo por compasión, pero los chineses lo culpan d'ixa muerte. D'atra man, ''Frenchy'' quiere obtener a libertat de ''Mayli'' pero se veye obligau a luitar cuan l'obligar a pagar mas d'o pre acordau d'antes mas, con l'aduya de ''Holman'', conseguindo fuyir toz tres, y finalment a parella se casa sin permiso d'os suyos superiors, a la vegada que ''Holman'' y ''Eckert'' s'enamoran. Cuan ''Frenchy'' muere, los chineses asasinan a ''Mayli'' pero culpan a ''Holman'' de l'asasinato, en bel meyo de disturbios contra los foranos por toda China.

A cinta s'ambienta en bels puestos d'o sud de [[China]] en [[1926]] y [[1927]], y las suyas escenas se filmoron en [[La Porte (Texas)|La Porte]] ([[Texas]]) y [[Calabasas (California)|Calabasas]] ([[California]]) en os [[Estaus Unius]], en [[Keelung]], [[Nueva Taipei]] y [[Taipei]] en a [[Republica de China]] y en [[Hong Kong]] en [[China]], amás d'en os ''[[20th Century Fox Studios]]'' en [[Los Angeles]], tamién en California.

''The Sand Pebbles'' ye una cinta que ha recibiu cuantos [[Lista de premios cinematograficos|premios]] y nominacions, en destacando ueito nominacions a los [[Premios Oscar]] ([[Premio Oscar a la Millor Cinta|Millor Cinta]], [[Premio Oscar a lo Millor Actor|Millor Actor]], [[Premio Oscar a lo Millor Actor Segundario|Millor Actor Segundario]], [[Premio Oscar a lo Millor Disenyo de Producción|Millor Disenyo de Producción]], [[Premio Oscar a la Millor Fotografía|Millor Fotografía en Color]], [[Premio Oscar a lo Millor Montache|Millor Montache]], [[Premio Oscar a la Millor Banda Sonora Orichinal|Millor Banda Sonora Orichinal]] y [[Premio Oscar a lo Millor Soniu|Millor Soniu]]) en a suya [[39ena edición d'os Premios Oscar|39<sup>ena</sup> edición]] y un [[Premios Globos d'Oro|Premio Globo d'Oro]] ([[Premio Globo d'Oro a lo Millor Actor Segundario|Millor Actor Segundario]]) y siet nominacions ([[Premio Globo d'Oro a la Millor Cinta Dramatica|Millor Cinta Dramatica]], [[Premio Globo d'Oro a lo Millor Actor Dramatico|Millor Actor Dramatico]], [[Premio Globo d'Oro a lo Millor Actor Segundario|Millor Actor Segundario]], [[Premio Globo d'Oro a lo Millor Director|Millor Director]], [[Premio Globo d'Oro a lo Millor Guión|Millor Guión]], [[Premio Globo d'Oro a la Millor Banda Sonora Orichinal|Millor Banda Sonora Orichinal]] y [[Premio Globo d'Oro a la Millor Estrela Emerchent Femenina|Millor Estrela Emerchent Femenina]]) en a suya [[24ena edición d'os Premios Globos d'Oro|24<sup>ena</sup> edición]].

== Elenco ==


== Se veiga tamién ==
* [[Cine en 1966]].
* [[Cintas de 1966]].

== Referencias ==


== Vinclos externos ==
*  [https://www.imdb.com/title/tt0060934/ ''The Sand Pebbles''] en [[Internet Movie Database]].
*  [https://www.tcm.com/tcmdb/title/19601/enwp ''The Sand Pebbles''] en [[TCM Movie]].
*  [https://catalog.afi.com/Catalog/moviedetails/23720 ''The Sand Pebbles''] en l**American Film Institute Catalog* de l*'American Film Institute''.